b'\n_START_ARTICLE_\nToplotna prevodnost\n_START_PARAGRAPH_\nTopl\xc3\xb4tna prev\xc3\xb3dnost (oznaka \xce\xbb, v tujih virih tudi k, l ali \xce\xba) je snovna konstanta in intenzivna koli\xc4\x8dina, dolo\xc4\x8dena pri prevajanju toplote kot sorazmernostni koeficient med gostoto toplotnega toka in gradientom temperature. Mednarodni sistem enot predpisuje za toplotno prevodnost izpeljano enoto W/m K (watt na meter kelvin)._NEWLINE_Toplotna prevodnost za trdnine se v splo\xc5\xa1nem zelo malo spreminja, za pline in teko\xc4\x8dine pa je zelo odvisna od temperature.'